b'\n_START_ARTICLE_\nGeenipyssy\n_START_PARAGRAPH_\nGeenipyssy tai geenitykki on geeninsiirrossa k\xc3\xa4ytett\xc3\xa4v\xc3\xa4 laite, jolla siirrett\xc3\xa4v\xc3\xa4 geeni mekaanisesti "ammutaan" soluun. "Ammuksena" on makrokantaja, joka kiihtyy ja pys\xc3\xa4htyy nopeasti. T\xc3\xa4ll\xc3\xb6in makrokantajan sis\xc3\xa4lt\xc3\xa4m\xc3\xa4t mikrokantajat irtoavat ja tunkeutuvat soluihin. Mikrokantajat ovat siirrett\xc3\xa4v\xc3\xa4ll\xc3\xa4 geenill\xc3\xa4 p\xc3\xa4\xc3\xa4llystettyj\xc3\xa4 kulta- tai volframihiukkasia. Ampumisen j\xc3\xa4lkeen siirrett\xc3\xa4v\xc3\xa4n geenin toivotaan liittyv\xc3\xa4n kohdesolun tuman DNA:han. Liittyminen tapahtuu harvoin._NEWLINE_"Ammuksena" voidaan k\xc3\xa4ytt\xc3\xa4\xc3\xa4 my\xc3\xb6s pelkki\xc3\xa4 mikrokantajia._NEWLINE_Geenipyssyj\xc3\xa4 k\xc3\xa4ytet\xc3\xa4\xc3\xa4n etenkin yksisirkkaisten kasvien geeninsiirtoon, sill\xc3\xa4 tavalliset vektorit eiv\xc3\xa4t sovellu siihen.'